stanford-oval/wikipedia huggingface dataset:
אדלה קורצווייל
הערות שוליים

↑  Heimo Halbrainer (2001). Graz-Paris-Montauban-Auschwitz. Stationen eines kurzen Lebens. Biographische Skizzen zur Familie Bruno, Gisela und Adele Kurzweil. Der Koffer der Adele Kurzweil. Auf den Spuren einer Grazer jüdischen Familie in der Emigration (בגרמנית). Graz: CLIO. p. 26 f. ISBN 3-9500971-2-0.
↑  Heimo Halbrainer (2001), p. 28.
↑  Heimo Halbrainer (2001), p. 30.
↑  Heimo Halbrainer (2009). Die gescheiterte Flucht der Adele Kurzweil und ihrer Familie. … und Adele Kurzweil und … Fluchtgeschichte(n) 1938 bis 2008 (בגרמנית). Graz: CLIO. p. 56 f. ISBN 978-3-902542-19-9.
↑  Heimo Halbrainer (2001), p. 33.
↑  Hanna Papenk (2001). Die unentbehrliche, unerträgliche Forschung. Der Koffer der Adele Kurzweil. Auf den Spuren einer Grazer jüdischen Familie in der Emigration. Graz: CLIO. p. 42 ff. ISBN 3-9500971-2-0.
↑  Julian Ausserhofer, Birgit Stoiser, Tanja Rumpold & Elena Teibenbacher (2001). Die österreichische Emigration in Frankreich. Der Koffer der Adele Kurzweil. Auf den Spuren einer Grazer jüdischen Familie in der Emigration. Graz: CLIO. p. 92. ISBN 3-9500971-2-0.{{cite book}}:  תחזוקה - ציטוט: multiple names: authors list (link)
↑  Hanna Papanek (2001), p. 48.
↑  Heimo Halbrainer (2001), p. 37.
↑  Bettina Ramp, Sarah Ulrych (2009). Der Jugend ein Gedächtnis geben – Das Projekt "Der Koffer der Adele Kurzweil". … und Adele Kurzweil und … Fluchtgeschichte(n) 1938 bis 2008. Graz: CLIO. p. 65. ISBN 978-3-902542-19-9.
↑  Bettina Ramp, Sarah Ulrych (2009), p. 66.
↑  Bettina Ramp, Sarah Ulrych (2009), p. 67 ff.
↑  "Der Koffer der Adele Kurzweil". Der Standard. 7 בנובמבר 2001. נבדק ב-15 באוקטובר 2020. {{cite web}}:  (עזרה)
↑  Peter Gstettner (2009). Ein Koffer voller Geschichten. Zur Aktualität von biografischen Relikten aus der NS-Zeit. Die spärlichen Spuren der Kinder. … und Adele Kurzweil und … Fluchtgeschichte(n) 1938 bis 2008. Graz: CLIO. p. 93 ff. ISBN 978-3-902542-19-9.
↑  "Der Koffer der Adele Kurzweil". Next Liberty. נבדק ב-15 באוקטובר 2020. {{cite web}}:  (עזרה)
| --- | --- |
בקרת זהויות :  NLI: 987007311164005171  BnF: cb16600342s (data)  GND: 1154497518  LCCN: nb2003059121  VIAF: 9357830   WorldCat (עם VIAF): 9357830 
הבניין בו התגוררה משפחת קורצווייל
אבן נגף הנושא את שמה מול ביתה בגראץ
אחת המזוודות במוזיאון ההיסטורי של גראץ (2019)
אולגה גיארמטי

אולגה גיארמטי (בהונגרית: Gyarmati Olga;‏ 5 באוקטובר 1924 – 27 באוקטובר 2013) הייתה אתלטית הונגרית, האלופה האולימפית הראשונה בקפיצה לרוחק (לונדון 1948).
ביוגרפיה

גיארמטי נולדה בדברצן.
באולימפיאדת לונדון (1948) זכתה גיארמטי במדליית זהב בקפיצה לרוחק בתוצאה של 5.695 מטר, לפני נוֹאֶמִי סימונטו דה פורטלה מארגנטינה (5.60 מטר) ואן-בריט ליימן משוודיה (5.575 מטר) והייתה לאלופה האולימפית הראשונה במקצוע זה. נוסף לכך היא סיימה במקום 17 בקפיצה לגובה בתוצאה של 1.40 מטר.
באולימפיאדת הלסינקי (1952) סיימה גיארמטי במקום עשירי בקפיצה לרוחק בתוצאה של 5.67 מטר ולא הצליחה להגן על תוארה, המנצחת הייתה איווט ויליאמס מניו זילנד (6.24 מטר). נוסף לכך היא סיימה במקום 31 בריצת 200 מטר בתוצאה של 25.5 שניות והשתתפה בריצת שליחות 4x100 מטר שפסלה.
בשנת 1953 קבעה גיארמטי בקפיצה לרוחק שיא אישי חדש של 6.23 מטר, 2 ס"מ פחות משיא העולם של פאני בלנקרס-קואן מהולנד (6.25 מטר) שנקבע בשנת 1943.
באולימפיאדת מלבורן (1956) סיימה גיארמטי במקום 11 בקפיצה לרוחק בתוצאה של 5.66 מטר, המנצחת הייתה אלזביטה קשסינסקה מפולין שקבעה שיא עולם חדש של 6.35 מטר.
לאחר שכזבה את הונגריה בשנת 1956 היא התחתנה עם טמאש אצל שגם הוא עזב את המדינה.
נפטרה במסצ'וסטס שבארצות הברית בגיל 89.
שיאים אישיים

ריצת 100 מטר: 11.9 שניות (1951)
ריצת 200 מטר: 24.8 שניות (1951)
קפיצה לגובה: 1.60 מטר (1950)
קפיצה לרוחק: 6.23 מטר (1953)
WWE 2K17

| --- | --- |

עטיפת המשחק בכיכובו של ברוק לסנר
 כללי
 תאריך הוצאה:  פלייסטיישן 3, פלייסטיישן 4, Xbox 360,‏ Xbox One: צפון אמריקה: 11 באוקטובר 2016 אוסטרליה: 11 באוקטובר 2016 אירופה: 11 באוקטובר 2016 יפן: 9 במרץ 2017 Microsoft Windows: יפן: 9 במרץ 2017
 סוגה:  משחקי ספורט ממוחשבים
 פיתוח:  Yuke's Visual Concepts
 הוצאה לאור:  2K Sports
 ארץ מקור:  יפן 
 שפות:  אנגלית, גרמנית, ספרדית, איטלקית, צרפתית, ערבית 
 סדרה:  WWE 2K
 דרישות תוכנה
 מצבי משחק:  משחק וידאו לשחקן יחיד, משחק מרובה משתתפים
 פלטפורמות:  Microsoft Windows פלייסטיישן 3 פלייסטיישן 4 Xbox 360 Xbox One
 המשחק הקודם:  WWE 2K16
 המשחק הבא:  WWE 2K18
 wwe.2k.com
 
WWE 2K17 הוא משחק היאבקות מקצועית שיצא בשנת 2016. המשחק פותח בשיתוף פעולה בין חברת Yuke's לחברת Visual Concepts והופץ על ידי חברת 2K Sports לפלטפורמות פלייסטיישן 3, פלייסטיישן 4, Xbox 360, Xbox One ו-Microsoft Windows. המשחק הוא המשחק ה-18 בסדרת המשחקים של ה-WWE (רביעי תחת הפצתם של WWE 2K).
מצבי משחק

המשחק כלל מצבי משחק רבים ומגוונים:
Play mode - מצב זה מאפשר לשחקן לקפוץ לקרב מהיר עם הגדרות מותאמות אישית משל עצמם כמו סוגי קרבות, משתתפים ועוד.
MyCareer mode - מצב זה מאפשר לשחקן ליצור מתאבק משלו אשר יתחרה עבור אליפויות ברוסטר הראשי ו/או ב-NXT. מצב זה בלעדי רק לפלייסטיישן 4, ל-Xbox One ולמחשב.
בנוסף, המצב מקושר למנוע הפרומו, כך שהמתאבקים יכולים להביע את עצמם בפני ה-WWE Universe וגם להגיב למתאבקים אחרים. ראיונות מאחורי הקלעים עם רנה יאנג קיבלו מימד אחר לגמרי בעקבות חידוש המתחם של מאחורי הקלעים. במשחק זה, יותר ממשחקים קודמים, יש חשיבות לאיך שהשחקן מתחרה, מגיב, אומר ואפילו מתלבש ביחס לאיך שהוא מתקדם במסע שלו ב-WWE. בשלב מסוים, השחקנים יכולים לפגוש במשחק את ברוק לסנר ופול היימן.
Universe mode - מצב זה מאפשר לשחקן לבנות תוכניות של ה-WWE ואירועי שלם וצפה. בנוסף לכך, הוא מאפשר לשחקן ליצור יריבויות בין מתאבקים ופרומואים.
Creation Suite - מצב שמאפשר לשחקנים ליצור דמויות, אולמות, אליפויות ועוד. בנוסף, הם יכולים להעלות זאת כדי ששחקנים אחרים יורידו את מה שהם בנו.
Online - מצב שבו שחקנים יכולים להתחרות ביניהם במגוון קרבות שונים.
שיווק

ב-31 במאי 2016, 2K הכריזו על המשחק WWE 2K17, כשהמתאבק גולדברג הוכרז כדמות הבונוס של ההזמנה המוקדמת. בנוסף, 2K הכריזה שהמשחק יכלול שתי גרסאות של גולדברג (האחת WCW והאחרת WWE), לצד שני אולמות (Halloween Havoc ו-WCW Monday Nitro). ב-27 ביוני 2016, שוחרר טריילר שחשף את המתאבק ברוק לסנר אשר יהיה על כריכת המשחק. ב-14 ביולי 2016, WWE הכריזו על גרסת האספנים של NXT. הגרסה כללה מתאבקים כמו אפולו קרוז, ניה ג'קס ושינסקה נקאמורה כדמויות שניתן היה לשחק איתן כחלק מחבילת ההרחבה של NXT לצד הטבות נוספות. ב-8 באוגוסט 2016, 2K חשפה את פסקול המשחק.
שיווק > רוסטר

ב-15 ביוני 2016, ה-WWE הודיעו שחשיפת המתאבקים אשר יהיו ברוסטר תקרה באירוע ה-E3 2016. באירוע נחשפו ג'ון סינה, אולטימייט ווריור וסשה בנקס כשלושת המתאבקים הראשונים. ב-26 ביוני, IGN פרסמה שמשפחת מקמהן תהיה גם במשחק ותכלול את סטפני מקמהן, שיין מקמהן ווינס מקמהן. ב-2 באוגוסט 2016, IGN הודיעה שהרוסטר ייחשף כל יום שלישי לאורך חמישה שבועות. המשחק חשף רוסטר של 136 מתאבקים שכלל מתאבקים עכשוויים, אגדות ומתאבקי NXT.‏ 11 דמויות נוספות נוספו למשחק כחלק מחבילת ה-DLC.
ביקורות

WWE 2K17 קיבל ביקורת ממוצעת מהמבקרים לפי Metacritic (אתר אינטרנט האוסף ביקורת בין היתר על משחקי וידאו).
עיקר הביקורת הייתה על החוסר של מצב המשחק "ארון התצוגה" (באנגלית: Showcase mode), שלא נכלל במשחק במטרה לשפר את מצב המשחק MyCareer. המגזין PC Gamer נתן לגרסת הווינדוס ציון של 45 מתוך 100, והחמיא למשחק על המשחקיות, אך ביקר אותו בעיקר על הביצועים.
הערות שוליים

↑  2K מכריזה על גולדברג כדמות הבלעדית להזמנה המוקדמת של המשחק
↑  ברוק לסנר נבחר למי שיהיה על כריכת המשחק
↑  ה-WWE מכריזים על גרסת האספנים המיוחדת למשחק
↑  פסקול המשחק שוחרר
↑  2K תחשוף את המתאבקים הראשונים במשחק באירוע E3 2016
↑  סשה בנקס תיקח חלק במשחק לצד ג'ון סינה ואולטימייט ווריור שהוכרזו כשלושת המתאבקים הראשונים במשחק
↑  משפחת מקמהן הוכרזה כדמויות במשחק
↑  ביקורת על המשחק. באתר PC Gamer
| --- | --- |
בקרת זהויות :  BnF: cb17103777j (data)
אוכל מנחם

מרק עוף נחשב כאוכל מנחם בתרבויות רבות
אוכל מנחם (באנגלית: Comfort food; בערבית: لقمة مجابرة) הוא מזון שנאכל בזמן שאדם זקוק לנחמה ומתנחם באוכל, בגלל ערכו הנוסטלגי או הסנטימנטלי. בדרך כלל אוכל מנחם הוא עתיר קלוריות, מכיל רמת פחמימות גבוהה ופשוט להכנה.
הערך הנוסטלגי של המזון יכול להיות ספציפי לאדם יחיד, או מייצג ערכי תרבות.
הגדרה

המונח "comfort food" קיים בשפה האנגלית לפחות משנת 1966, בה נכתב במאמר בעיתון "פאלם ביץ' פוסט": "מבוגרים המצויים בלחץ נפשי רב נוטים לאכול אוכל המכונה "אוכל מנחם" - מזון הקשור לביטחון של הילדות, כמו ביצה קלה של אמא או מרק העוף המפורסם." סוגי מזון אלה נחשבים כמנגנון התמודדות להרגעת רגשות שליליים.
מחקרים פסיכולוגיים גילו שאוכל מנחם נצרך כאשר אדם מעוניין בהקלת תופעות פסיכולוגיות שליליות, או בהגברת רגשות חיוביים. צריכה זו מקושרת לבעיית השמנת יתר חולנית בארצות הברית (אנ') ובאופן כללי להתמכרות למזון.
בין המזונות הנחשבים לאוכל מנחם במדינות שונות נמנים מרק צח, מחית תפוחי אדמה ופאי תפוחים.
תחושת הנחמה

חוקרים גילו שגם בעלי חיים חווים הקלה בכאב בזמן שהם אוכלים או שותים.
לעומת זאת, ממחקר של נאס"א עולה כי הקשר בין אוכל לנחמה הוא מיתוס בלבד, המושתת על האמונה שבכוחו של אוכל זה או אחר לשפר את מצב הרוח. מקור התחושה הטובה הוא הזיכרונות הנעימים, לא האוכל עצמו.
צריכת אוכל מנחם באופן מוגזם יכולה להיחשב כאכילה רגשית ולהוביל להשמנת יתר. במקרים כאלה נדרש טיפול רגשי לאיתור הגורמים לאכילה מופרזת ולימוד דרכי התמודדות עם רגשות שליליים.
המדלן של פרוסט

ביצירה "בעקבות הזמן האבוד" של מרסל פרוסט, הוא זקוק לנחמה ומחפש מזון, ומתנחם בעוגיית מדלן. בעקבות סיפור זה נפוץ בצרפתית הביטוי "המדלן של פרוסט" כשם נרדף לאוכל מנחם.
הערות שוליים

↑  שחר שילוח, נחמה של שותים: אוכל מנחם לא חייב להיות שמן ומתוק, באתר nrg‏, 8 בנובמבר 2009.
↑  ג'ון ג'ייקובס, מזון מנחם: למה הוא מנחם – ואיך להפסיק את ההתמכרות אליו, באתר ynet, 20 באוקטובר 2016.
עוגיות מדלן
אולבי

| --- | --- |
אצטדיון אולבי במהלך משחק כדורגל, 2012
אצטדיון אולבי במהלך משחק כדורגל, 2012
 כינוי:  "אולבי החדש" Nya Ullevi
 מיקום:  שוודיהגטבורג, שוודיה
 קואורדינטות:  57°42′21″N 11°59′14″E﻿ / ﻿57.70583°N 11.98722°E﻿ / 57.70583; 11.98722
 תקופת הפעילות:  29 במאי 1958 – הווה (66 שנים)
 בעלים:  "היגב" (חלק מעיריית גטבורג)
 מפעיל:  גוט איוונט בע"מ
 משטח:  דשא
 אדריכל:  סטן סמואלסון ופריץ' יאנקה
 קבוצות:  (אין קבוצה קבועה, נכון ל-2015)
 מושבים:  43,000 צופים 75,000 בקונצרטים
 ממדי משטח:  105X66 מ'
 he
 
אולבי (בשוודית: Ullevi), מכונה לעיתים אולבי החדש, הוא אצטדיון רב-תכליתי בעיר גטבורג שבדרום שוודיה. אצטדיון אולבי הוא אחד מבין האצטדיונים הגדולים ביותר במדינות הנורדיות. הוא מסוגל להכיל כ-43,000 צופים במשחקי כדורגל והוקי קרח, ו-75,000 בהופעות וקונצרטים.
האצטדיון נבנה במטרה לקחת חלק באירוח משחקי מונדיאל 1958. בהמשך אירח האצטדיון גם את אליפות העולם באתלטיקה (בשנת 1995), אליפות אירופה באתלטיקה (בשנת 2006), גמר גביע אירופה למחזיקות גביע (בשנים 1983 ו-1990), יורו 1992 בו אף אירח את משחק הגמר, משחק גמר גביע אופ"א 2004, משחק הגמר של אליפות אירופה לנשים (בשנת 1984) וכן מספר משחקים של ה"גביע גוטיה" ומספר משחקי בית בינלאומיים של קבוצת הכדורגל גטבורג.האצטדיון היה מקום בו נערכו משקחי "סופרגיים".
באצטדיון מתקיימות גם תחרויות בענפי ספורט נוספים, בהם הוקי קרח, אגרוף ואתלטיקה וכן נערכים שם קונצרטים.
גלריה

חזית האצטדיון
האצטדיון בזמן אליפות אירופה באתלטיקה 2006
אולגה ברוסניקינה

אולגה אלכסנדרובנה ברוסניקינה (ברוסית: О́льга Алекса́ндровна Брусни́кина; ‏נולדה ב-9 בנובמבר 1978) היא שחיינית צורנית רוסייה בעבר. היא אלופה אולימפית בעלת 3 מדליות זהב ואלופת עולם בעלת 4 מדליות זהב.
ביוגרפיה

ברוסניקינה נולדה וגדלה במוסקבה. היא החלה להתאמן בגיל 14. בשנת 1993 זכתה במדליית זהב באליפות העולם לנוער.
באולימפיאדת אטלנטה (1996) השתתפה ברוסניקינה לראשונה, במשחקים האולימפיים וסיימה במקום רביעי בתחרות הקבוצתית.
ביוגרפיה > אלופת עולם

באליפות העולם בשחייה שנערכה בפרת' אוסטרליה בשנת 1998 זכתה ברוסניקינה בשתי מדליות זהב, בתחרות הזוגות ביחד עם מריה קיסליובה ובתחרות הקבוצתית.
ביוגרפיה > אלופה אולימפית

חודשיים לפני אולימפיאדת סידני (2000) נמצאה קיסליובה שותפתה לתחרות הזוגות חיובית לאפדרין וקיבלה הרחקה מתחרויות של שלושה חודשים שקוצרו לחודש וכך יכלה להשתתף במשחקים האולימפיים.
באולימפיאדת סידני (2000) זכתה ברוסניקינה בשתי מדליות זהב בתחרות זוגות ובתחרות הקבוצתית.
באליפות העולם בשחייה שנערכה בפוקואוקה יפן בשנת 2001 זכתה ברוסניקינה במדליית זהב בתחרות ליחידות.
באליפות העולם בשחייה שנערכה בברצלונה ספרד בשנת 2003 זכתה ברוסניקינה במדליית זהב בתחרות הקבוצתית.
באולימפיאדת אתונה (2004) זכתה ברוסניקינה במדליית זהב בתחרות הקבוצתית.
לאחר המשחקים האולימפיים פרשה ברוסניקינה מספורט תחרותי והחלה להנחות תוכניות טלוויזיה. בשנת 2009 היא החלה לשפוט בתחרויות ופעילה באיגוד הספורט הרוסי.
אולגה דנילוב

| --- | --- |
אין תמונה חופשית
 לידה:  27 בנובמבר 1973 (בת 50) חארקוב, אוקראינה הסובייטית
 מידע כללי
 מדינה:  ישראל 
 בן או בת זוג:  אלכסנדר דנילוב 
 ספורט
 ענף ספורט:  החלקה מהירה על הקרח 
 
אולגה דנילוב (נולדה ב-27 בנובמבר 1973) היא ספורטאית ישראלית המתחרה בהחלקה מהירה במסלול קצר.
קריירה

בזמן שייצגה את ישראל באולימפיאדת החורף 2002 בסולט לייק סיטי, במרוץ ההחלקה המהירה למרחק 1,500 מטר לנשים, דנילוב סיימה במקום ה-14, במרוץ למרחק 500 מטר סיימה במקום ה-16, ובמרוץ למרחק 1,000 מטר סיימה במקום ה-21.
חיים אישיים

דנילוב נולדה בחארקוב, אוקראינה ועלתה לישראל בשנת 1994 בעקבות אחותה. היא נשואה לקלע האולימפי אלכסנדר דנילוב ולהם בת בשם ניקול. הם גרים במטולה.
הערות שוליים

↑  Israeli skater is racing toward Olympic dream, J. The Jewish News of Northern California, ‏1st February 2002
↑  החלקה מהירה: דנילוב סיימה במקום ה-15, באתר ynet, 18 בפברואר 2002
|  משלחת ישראל לאולימפיאדת סולט לייק סיטי (2002)  |
| --- | --- | --- |
|  החלקה אומנותית | אלכסיי בלצקי • נטליה גודינה • גלית חייט • סרגיי סחנובסקי |  |
|  החלקה מהירה במסלול קצר | אולגה דנילוב |  |
אולגה גרושין

| --- | --- |
אין תמונה חופשית
 לידה:  1971 (בת 53 בערך) מוסקבה, ברה"מ 
 מדינה:  ארצות הברית, ברית המועצות 
 מקום לימודים:  אוניברסיטת אמורי, אוניברסיטת מוסקבה 
 שפות היצירה:  רוסית, אנגלית 
 
אולגה גרושין (ברוסית: Ольга Грушина; באנגלית: Olga Grushin; נולדה ב-1971) היא סופרת רוסיה-אמריקאית.
קורות חייה

גרושין נולדה במוסקבה וגדלה עד גיל 10 בפראג, צ'כוסלובקיה. אביה, בוריס גרושין, היה סוציולוג סובייטי בולט. היא למדה עיתונאות באוניברסיטת מוסקבה ותולדות האומנות במוזיאון פושקין. וב-1989 קיבלה מלגת לימודים לאוניברסיטת אמורי בג'ורג'יה, ארצות הברית, אותה סיימה בהצטיינות ב-1993. היא התאזרחה בארצות הברית בשנת 2002, אבל שמרה גם על אזרחותה הרוסית. גרושין עבדה כמתרגמת סימולטנית עבור נשיא ארצות-הברית לשעבר ג'ימי קרטר, כמלצרית בבר ג'אז, כמתרגמת בבנק העולמי, כאנליסטית מחקר במשרד עורכי דין, וכעורכת במכון מחקר הקשור לאוניברסיטת הרווארד.
את ספריה היא כותבת באנגלית.
ספריה

חיי החלום של סוחאנוב, הוצאת מטר, 2008 (יצא לאור בארצות הברית ב-2006).
התור, הוצאת מטר, 2013 (יצא לאור בארצות הברית ב-2010).
לקריאה נוספת

איימן סיכסק, אמנות לעם, באתר הארץ, 7 ביולי 2008
| --- | --- |
בקרת זהויות :  NLI: 987007304985205171  PLWABN: 9810598652505606  BIBSYS: 7037137  BnF: cb15040519g (data)  GND: 133275035  ISNI: 0000 0001 2024 0296  LCCN: n2005009192  NKC: ola2011635130  NTA: 28826679X  SUDOC: 108446484  VIAF: 37200531   WorldCat (עם VIAF): 37200531
אגוסטין רוחל

אגוסטין מקסימיליאנו רוחל פאיטה (בספרדית: Agustín Maximiliano Rogel Paita; נולד ב-17 באוקטובר 1997 במונטווידאו שבאורוגוואי) הוא כדורגלן אורוגוואי המשחק בעמדת הבלם בקבוצת אינטרנסיונל ובנבחרת אורוגוואי.
קריירת מועדונים

רוחל גדל במחלקות הנוער של דפורטיבו אוריינטל, רינקון קראסקו ונסיונל. הוא ערך 14 הופעות ליגה במדי הקבוצה הבוגרת של נסיונל במסגרת ליגת העל האורוגוואית, בהן הבקיע שני שערים.
ב-30 באוגוסט 2018 חתם רוחל על חוזה לארבע עונות בקריליה סובייטוב סמרה מליגת העל הרוסית. ב-24 בספטמבר ערך את הופעת הבכורה שלו במועדון, בהפסד 3-0 לקרסנודאר במסגרת המחזור השמיני בליגה לעונת 2018/2019. בסך הכל ערך 14 הופעות ליגה במדי המועדון.
ב-19 ביולי 2019 חתם רוחל על חוזה לארבע עונות בטולוז מליגת העל הצרפתית. ב-10 באוגוסט ערך את הופעת הבכורה שלו במועדון, בתיקו 1-1 נגד ברסט במסגרת המחזור הראשון בליגה לעונת 2019/2020. בסך הכל ערך עשר הופעות ליגה במדי המועדון.
ב-19 בפברואר 2021 הושאל רוחל לאסטודיאנטס לה פלאטה מליגת העל הארגנטינאית. ב-17 בינואר 2022 חתם במועדון באופן קבוע לעונה אחת. בסך הכל ערך 58 הופעות ליגה במדי המועדון, בהן הבקיע ארבעה שערים.
ב-31 באוגוסט 2022 חתם רוחל על חוזה לארבע עונות בהרטה ברלין מהבונדסליגה. ב-2 באוקטובר ערך את הופעת הבכורה שלו במועדון, בתיקו 1-1 נגד הופנהיים במסגרת המחזור השמיני בליגה לעונת 2022/2023.
בקיץ 2024 הושאל רוחל לעונה אחת לאינטרנסיונל הברזילאית.
קריירה בינלאומית

רוחל זכה עם נבחרת אורוגוואי עד גיל 20 בטורניר אליפות אמריקה הדרומית עד גיל 20 בשנת 2017.
ב-23 בספטמבר 2022 ערך את הופעת הבכורה שלו בנבחרת אורוגוואי, בהפסד 1-0 לנבחרת איראן במשחק ידידות.
תארים

אליפות אמריקה הדרומית עד גיל 20 (1): 2017
הערות שוליים

↑  Крылья" подписали уругвайского защитника באתר הרשמי של קריליה סובייטוב סמרה 30 באוגוסט 2018 (ברוסית)
↑  AGUSTÍN ROGEL, NOUVEAU DÉFENSEUR DU TOULOUSE FC באתר הרשמי של טולוז, 19 ביולי 2019 (בצרפתית)
↑  Agustín Rogel prêté à Estudiantes de La Plata באתר הרשמי של טולוז, 19 בפברואר 2021 (בצרפתית)
↑  Un año más en el Pincha באתר הרשמי של אסטודיאנטס לה פלאטה, 17 בינואר 2022 (בספרדית)
↑  AGUSTÍN ROGEL JOINS HERTHA באתר הרשמי של הרטה ברלין, 31 באוגוסט 2022 (באנגלית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אגוסטין רוחל".
אגוסטין הראשון, קיסר מקסיקו

אַגוּסְטִין דֶּה אִיטוּרְבִּידֶה (בספרדית: Agustín de Iturbide;‏ 23 בספטמבר 1783 – 19 ביולי 1824) היה מצביא ומדינאי מקסיקני אשר שימש מפקד בכיר במהלך מלחמת העצמאות של מקסיקו ומאוחר יותר היה קיסר האימפריה המקסיקנית הראשונה, היחיד בהיסטוריה שנשא תואר זה מלבד מקסימיליאן הראשון במהלך המלחמה הפרנקו-מקסיקנית.
ביוגרפיה

אגוסטין דה איטורבידה נולד בואיאדוליד במלכות המשנה של ספרד החדשה (בשטחי מדינת מיצ'ואקאן המודרנית) וכמו צעירים רבים מהמעמד הגבוה באמריקה הלטינית של האימפריה הספרדית, איטורבידה נכנס לצבא המלוכה, והיה לקצין בגדוד המחוזי בעיר הולדתו ואיאדוליד משנת 1797. בשנת 1810 כאשר החלה מלחמת העצמאות של מקסיקו הציע לו גנרל מיגל אידלגו אי קוסטייה תפקיד עם צבאו המהפכני, אך איטורבידה סירב והתחייב לפעול אך ורק למען המטרה והמדינה הספרדית במלכות המשנה.
ביוגרפיה > מלחמת העצמאות

הגנתו על ואיאדוליד נגד המהפכנים הביאה למכה קשה נגד כוחות המחתרת המורדת, על ניצחון זה קיבל איטורבידה את הפיקוד הצבאי העליון על מחוזות גואנחואטו ומיצ'ואקאן. אולם בשנת 1816, אישומים חמורים של סחיטה באיומים ואלימות גרמו לסילוקו מהדרג הגבוה בצבא הספרדי.
עד 1820 כובתה כמעט כליל תנועת העצמאות הרדיקלית. מנהיגי המחתרת אידלגו וחוסה מריה מורלוס נפלו בשבי והוצאו להורג; רק קבוצות גרילה (בפיקודו של הגנרל ויסנטה גררו) מנעו את הניצחון המלא של מלוכת פרננדו השביעי, מלך ספרד. תנועת העצמאות המקסיקנית ראתה אז מהפך; בתגובה להפיכה שביצעה המפלגה הליברלית בספרד, השמרנים במקסיקו (לשעבר מלוכנים מושבעים) דגלו בעצמאות מידית.
איטורבידה אשר היה שמרן קיבל את הפיקוד על הצבא, ובאיגואלה חברו כוחותיו עם הכוח הריאקציונרי של המתקוממים הרדיקליים תחת גררו. תוכנית העצמאות של איטורבידה, שפורסמה ב-24 בפברואר 1821, הכריזה על שלושה סימנים וערכים שיסמלו את אחדות המדינה העצמאית שלהם:
עצמאות מיידית מספרד
שוויון לספרדים וקריאולים (ילידים)
עליונותה של הנצרות הקתולית.
מתוך רעיון האחדות המבוססת על שלושה עקרונות אלה, הצליח איטורבידה למשוך אליו תומכים מכלל הספקטרום הפוליטי והעיר מחדש את המהפכה נגד הספרדים. "צבא שלוש הערבויות" החדש שטף את המדינה במהירות כאשר הרוויח את אמון ותמיכת ההמונים; ב-24 באוגוסט 1821, חואן אודונוחו, הנציג החדש של המלך הספרדי, חתם על חוזה קורדובה, והכיר בעצמאות מקסיקו.
במהלך מלחמת העצמאות הוסיף איטורבידה לקחת חלק פעיל ביצירת החוקה המקסיקנית.
ביוגרפיה > בממשלה

הקואליציה המהפכנית התפרקה במהרה לאחר העצמאות כאשר איטורבידה הסיר את גררו מהממשלה בעקבות ההשפעה שלו, פעולה אשר גרמה למרד אזרחי רדיקלי אשר נמחץ בידי הצבא. במסגרת חוזה קורדובה סוכם כי למדינה המקסיקנית החדשה יהיה מונרך בסגנון אירופאי.
ב-19 במאי 1822, לאחר ששימש כעוצר וראה דרישה גבוהה בקרב העם; הציב איטורבידה את הכתר על ראשו והפך לאגוסטין הראשון, קיסר מקסיקו של האימפריה המקסיקנית הראשונה. כשליט שרירותי ובזבזני, הוכיח שהוא לא מסוגל להביא סדר ויציבות לארצו, ועד מהרה כל הצדדים הפוליטיים, הליברלים והשמרנים; פנו נגדו. האופוזיציה התגבשה מאחורי אנטוניו לופס דה סנטה אנה, שתוכניתו עצמה קראה להפלתו ולגלותו של איטורבידה.
ב-19 במרץ 1823 התפטר איטורבידה ויצא לגלות באירופה. נסע תחילה לאיטליה ואחר כך אל הממלכה המאוחדת של בריטניה הגדולה ואירלנד.
אולם בשנת 1824 שב למקסיקו, מבלי שהיה מודע לכך שהקונגרס קבע לו גזר דין מוות בעת תדרך רגלו במקסיקו. הוא נתפס ב-15 ביולי, והוצא להורג כעבור ארבעה ימים. אף על פי שלפי רוב החוקרים וההיסטוריונים נחשב להרפתקן צבאי המשרת את עצמו, איטורבידה נותר עבור הכנסייה הרומית-קתולית ועבור המעמדות השמרניים במדינה הגיבור הגדול של עצמאות מקסיקו, מעמדות אלו ניסו לשקם את המלוכה מספר פעמים בעשורים שלאחר מכן, דבר שהביא לאי סדר וריאקציה חברתית ממושכת בפנים מקסיקו.
ראו גם

מלכות המשנה של ספרד החדשה
היסטוריה של מקסיקו
מלחמת העצמאות של מקסיקו
האימפריה המקסיקנית הראשונה
המלחמה הפרנקו-מקסיקנית
מקסימיליאן הראשון, קיסר מקסיקו
WTF (שיר)

"WTF" (ראשי תיבות: "What the Fuck") הוא סינגל שהוקלט על ידי הזמרת הישראלית עדן בן זקן, מתוך אלבום האולפן השישי שלה, עם או בלי לאהוב (2022). הוא יצא לאור ב-8 במאי 2022 בהוצאת חברות התקליטים שרית הפקות והליקון ארומה מיוזיק. הוא נכתב על ידי רון ביטון, בן זקן וסתיו בגר והופק על ידי האחרון גם כן.
עם יציאתו, ספג "WTF" ביקורות מעורבות מטעם מבקרי המוזיקה. מחד גיסא, היו שציינו את תוכנו הפמיניסטי של השיר, כדוגמת צוותה של בן זקן שהצהיר: "בקליפ אנו רואים שעדן מביאה ביטוי לא רק לעצמה כאישה, אלא לכל אחת ואחד שרוצים להיות ה-100 אחוז של עצמם ברגע השיא". מאידך גיסא, היו שביקרו את הליריקה שלו.
הווידאו קליפ הרשמי של "WTF" יצא לאור ב-8 במאי 2022 והוכתר כ"אחד מהקליפים היקרים והגדולים שנעשו בישראל".
רקע וכתיבה

"WTF" יצא לאור שלושה חודשים לאחר יציאתו של הדואט המשותף עם זהבה בן, "בסוף כל יום". הוא נכתב על ידי רון ביטון, עדן בן זקן וסתיו בגר והופק על ידי האחרון גם כן. ב-25 באפריל 2022 הודיעה בן זקן בעמוד האינסטגרם שלה כי היא עתידה להוציא שיר חדש בשם "WTF" ב-8 במאי באותה השנה, בנוסף לכך שפרסמה את עטיפתו. ב-1 במאי פרסמה קטע מתוך הווידאו קליפ של "WTF" בו היא נראית כשהיא לבושה בבגדים מינימליים, עם חצאית מנומרת. בהמשך, הועלה לרשתות הסטרימינג השונות.
וידאו קליפ

הווידאו קליפ הרשמי של "WTF" הועלה לערוץ היוטיוב הרשמי של עדן בן זקן ב-8 במאי 2022, ביום יציאתו של השיר כסינגל. במעריב סקרו אותו וכתבו: "הקליפ נפתח כאשר עדן בחדר הלבשה, מתלבטת מה ללבוש ומחליפה בגדים, היא מתאפרת, מתכוננת ("כבר 5 שעות") עד לרגע השיא שלפתע עדן "יוצאת" סוף סוף החוצה במיטבה "מתוקתקת" וסקסית כפי שעוד לא ראינו אותה עד היום – צועדת לתוך סט של מסלול אופנה יוקרתי מלא סטייל, שלמרות שאין אף אחד בקהל – היא צועדת עליו בביטחון ותעוזה מלאה".
הופעות חיות

ב-19 בדצמבר 2022, במסגרת תוכנית הטלוויזיה הישראלית "הזמר במסכה" בעונה השלישית, בן זקן הופיעה עם השיר בסיום הפרק השני "ספיישל עדן בן זקן".
מיקומי שיא

|   ‏‏‏  מצעדים ודירוגים (2022)> מדינה |   ‏‏‏  מצעדים ודירוגים (2022)> מצעד |   ‏‏‏  מצעדים ודירוגים (2022)> מיקום שיא |   ‏‏‏  מצעדים ודירוגים (2022)>  |
| --- | --- | --- | --- |
|  ישראל | מדיה פורסט ישראל | 3 |  |
היסטוריית יציאות לאור

| אזור | תאריך יציאה | פורמט | חברות תקליטים | מקור |
| --- | --- | --- | --- | --- |
| כלל העולם | 8 במאי 2022 | הזרמת מוזיקה • הורדה דיגיטלית | הליקון ארומה • שרית |  |